``நான் பிறந்து வளர்ந்ததெல்லாம் சென்னை. ஸ்கூலிலிருந்து காலேஜ் படிச்சது வரைக்கும் சினிமா பார்த்த ஞாபகமே எனக்கு இல்லை. நல்லா படிப்பேன். என்னோட கவனமெல்லாம் படிப்பில்தான். எப்படியாவது படிச்சு இன்ஜினீயரா வரணும்னு கனவு கண்ட என்னை, எங்க அப்பா, அடம் பிடிச்சு விஸ்காம் சேர்த்து விட்டார். ஏன்னா, என் அப்பா டாக்குமென்ட்ரி படங்களில் வொர்க் பண்ணியிருக்கார். அவருடைய கனவை என் மூலமா நிறைவேற்றிட்டார். படிச்ச படிப்புக்கு ஏத்த மாதிரி ஏதாவது வேலை செய்யணுங்கிறனால விஜய் டி.வில வேலைக்குச் சேர்ந்தேன். இப்போ இயக்குநராவும் ஆகிட்டேன்...'' என்று உற்சாகமாகப் பேசுகிறார் `கோலமாவு கோகிலா' படத்தின் இயக்குநர் நெல்சன்.